Siekdama to paties tikslo, Chafea pagal paslaugų teikimo sutartį ėmėsi kitos veiklos, susijusios su alkoholio sukeliamos žalos mažinimu, kad paremtų geriausios praktikos įgyvendinimą, įskaitant tą, kurią pagal bendrų veiksmų mažinant su alkoholiu susijusią žalą iniciatyvą (2014–2016 m.) nustatė ES šalys. Taip pat Chafea administravo kelis tyrimus, kuriais remiamas ES teisės aktų dėl tabako gaminių įgyvendinimas.

Pagal 3 tikslą (Prisidėti prie novatoriškų, veiksmingų bei tvarių sveikatos priežiūros sistemų kūrimo) buvo finansuotos kelios veiklos, skirtos paremti reglamentų dėl medicinos priemonių ir dėl in vitro diagnostinių medicinos priemonių įgyvendinimą, taip pat parengti ir įgyvendinti naują Europos medicinos priemonių duomenų bazę („Eudamed“).

Galiausiai, pagal 4 tikslą (Sudaryti palankesnes sąlygas Sąjungos piliečiams naudotis geresne ir saugesne sveikatos priežiūra) ERCT gavo finansinę paramą už koordinavimo veiklą, visų pirma trejų metų dotaciją laikotarpiui iki programos pabaigos. Pagal programą taip pat buvo remiamas nepriklausomas sveikatos priežiūros paslaugų teikėjų, teikiančių paraiškas prisijungti prie esamų ERCT, vertinimas. Pagal 2018 m. MDP taip pat skirtas tiesioginis finansavimas suteikiant dotaciją vienam papildomam ERCT (eUROGEN) ir „Orphanet“ duomenų bazės tinklui.





BIUDŽETO VYKDYMAS

Bendras trečiosios sveikatos programos (2014–2020 m.) biudžetas – 449,4 mln. EUR. Jį sudaro 30,6 mln. EUR, skirtų Chafea, kurią Komisija įgaliojo administruoti programą, veiklos sąnaudoms. Chafea nuo 2005 m. teikia Komisijai techninę, mokslinę ir administracinę pagalbą įgyvendinant sveikatos programą. Ji kasmet skelbia kvietimus teikti pasiūlymus, koordinuoja pateiktos informacijos vertinimą, derasi dėl dotacijų susitarimų, juos pasirašo ir administruoja, taip pat platina informaciją apie veiksmų rezultatus. Ji taip pat atsakinga už daugumą viešųjų pirkimų procedūrų.

2018 m. darbo plane nustatytas 68 325 543,65 EUR biudžetas ir jis buvo paskirstytas taip:

·veiklos išlaidos – 60 467 000 EUR, kurioms priskirta biudžeto eilutė 17 03 01 (Sveikatos priežiūros inovacijų skatinimas, sveikatos priežiūros sistemų tvarumo didinimas, Sąjungos piliečių apsauga nuo didelių tarpvalstybinio pobūdžio grėsmių sveikatai);

·papildomi EEE narėmis esančių ELPA valstybių ir kitų programoje dalyvaujančių ES nepriklausančių šalių įnašai –1 952 043,65 EUR;

·administracinės išlaidos – 1 500 000 EUR, kurioms priskirta biudžeto eilutė 17 01 04 02;

·Chafea veiklos sąnaudų biudžetas – 4 406 500 EUR, kuriam priskirta biudžeto eilutė 17 01 06 02.

Visas veiklos biudžetas – 62 419 043 EUR.

Pagal 2018 m. MDP buvo panaudoti 61 322 254,98 EUR (98,24 proc.). Chafea panaudojo 45 976 468,52 EUR, o Sveikatos ir maisto saugos GD – 15 345 786,46 EUR, kuriais buvo finansuota dalis viešųjų pirkimų ir kitų veiksmų. Iš visos panaudotos sumos nepanaudoti asignavimai sudarė 1 096 788,67 EUR, o tai atitinka 1,76 proc. visos sumos.

1.Prioritetai

2018 m. bendras įvykdytas veiklos biudžetas (61 322 254,98 EUR) buvo paskirstytas pagal keturis konkrečius programos tikslus:

1.Sveikatingumo skatinimas – 15 796 420,66 EUR (26 proc. veiklos biudžeto) skirti sveikatingumui skatinti, užkirsti kelią ligoms ir sveikai gyvensenai palankiai aplinkai skatinti laikantis sveikatos aspektų integravimo į visų sričių politiką principo;

2.Grėsmės sveikatai – 7 900 000 EUR (13 proc. veiklos biudžeto) skirti saugoti Sąjungos piliečius nuo didelių tarpvalstybinio masto grėsmių sveikatai;

3.Sveikatos priežiūros sistemos – 8 422 838,09 EUR (14 proc. veiklos biudžeto) skirti padėti kurti novatoriškas, veiksmingas ir tvarias sveikatos priežiūros sistemas;

4.Kokybiškesnė ir saugesnė sveikatos priežiūra – 25 455 254,83 EUR (42 proc. veiklos biudžeto) skirti sudaryti Sąjungos piliečiams palankias sąlygas gauti kokybiškesnes ir saugesnes sveikatos priežiūros paslaugas.

Be to, horizontaliajai veiklai (IT veiklai, komunikacijai, ekspertų vertintojų išlaidų apmokėjimui) skirta suma sudarė 3 747 741,40 EUR (6 proc. veiklos biudžeto).

1 diagrama. 2018 m. veiklos biudžetas pagal trečiosios sveikatos programos tikslus